पेनेलोपे क्रुज

पेनेलोपे क्रुज सान्चेज (; ; जन्म २८ अप्रिल १९७४) एक स्पेनी अभिनेत्री र मोडल हुन्। १५ वर्षको उमेरमा एजेन्टले हस्ताक्षर गरेकी, उनले १६ वर्षमा टेलिभिजनबाट अभिनयको सुरुवात गरेकी थिइन् र उनको कथानक चलचित्रको पर्दापण अर्को वर्ष 'जामन जामन' (सन् १९९२) मा भएको थियो। सन् १९९० र २००० को दशकमा उनको भूमिकामा 'बेल एपोक' (सन् १९९२), 'ओपन योर आइज' (सन् १९९७), 'द हाई-लो कन्ट्री' (सन् १९९९), 'द गर्ल अफ योर ड्रीम्स' (सन् २०००), र 'वुमन अन टप' (सन् २०००) सामेल थियो। क्रुजले सन् २००१ का चलचित्रहरू 'भेनिला स्काई', 'अल द प्रिटी हर्सस', 'क्याप्टेन कोरेलिस मन्डोलिन' र 'ब्लो'मा उनको मुख्य भूमिकाका लागि मान्यता प्राप्त गरेकी थिइन्। उनीसँग तीन एकेडेमी पुरस्कार नामाङ्कन, र एक जीत छ।

त्यस बेलादेखि उनी हास्य 'वेकिङ अप इन रेनो' (सन् २००२), थ्रिलर 'गोथिका' (सन् २००३), क्रिसमस चलचित्र 'नोएल' (सन् २००४), एक्सन-एडभेन्चर चलचित्रहरू 'सहारा' (सन् २००५) र 'पाइरेट्स अफ द क्यारिबियन: अन स्ट्रेन्जर टाइड्स' (२०११), प्रेमप्रसङ्गयुक्त हास्य 'टु रोम विथ लभ' (सन् २०१२), अपराध नाटक 'द काउन्सलर' (सन् २०१३), र रहस्यमय चलचित्र मर्डर इन द ओरिएन्ट एक्सप्रेस (सन् २०१७) जस्ता विभिन्न चलचित्रहरूमा देखा परेकी छिन्। 'भोल्भर' (सन् २००६) र 'नाइन' (सन् २००९) मा उनको भूमिकाका लागि उनी प्रशंसित थिइन्, र प्रत्येकका लागि गोल्डन ग्लोब र एकेडेमी पुरस्कार नामाङ्कन प्राप्त गरेकी थिइन्। उनले वुडी एलेनको 'विक्की क्रिस्टिना बार्सिलोना'मा अस्थिर चित्रकार मारिया एलेना खेल्दा सन् २००८ मा सर्वश्रेष्ठ सहायक अभिनेत्रीको लागि एकेडेमी पुरस्कार जितेकी थिइन्। उनी एकेडेमी पुरस्कार प्राप्त गर्ने पहिलो स्पेनी अभिनेत्री हुन्, साथै हलिउड वाक अफ फेममा स्टार प्राप्त गर्ने पहिलो स्पेनी अभिनेत्री हुन्। सन् २०१८ मा, क्रुजले एफएक्स शृङ्खला 'द असाइनेशन अफ जियानी वर्साचे: अमेरिकन क्राइम स्टोरी'मा इटालियन फेशन डिजाइनर डोनाटेला वर्साचेको रूपमा उनको अमेरिकी टेलिभिजनको सुरुवात गरेकी थिइन्, जसका लागि उनलाई प्राइमटाइम एमी पुरस्कारका लागि सीमित शृङ्खला वा चलचित्रमा उत्कृष्ट सहायक अभिनेत्रीको लागि नामित गरिएको थियो।

क्रुजले म्याङ्गो, राल्फ लरेन, चनेल र लोरियलको लागि मोडलिङ गरिसकेकी छिन्, र उनकी बहिनी मोनिका क्रुजसँग म्याङ्गोको लागी लुगा डिजाइन गरेकी छिन्। क्रुजले युगान्डा र भारतमा स्वयम्सेवा गरेकी छिन् जहाँ उनले एक हप्ता मदर टेरेसासँग काम गरेकी थिइन्; लेट ननको मिसनको लागि सहयोग गर्न उनले 'द हाई-लो कन्ट्री'बाट आफ्नो तलब दान गरेकी थिइन्।

फिल्मोग्राफी र पुरस्कार

सन्दर्भ सामग्रीहरू

बाह्य कडीहरू






श्रेणी:सन् १९७४ मा जन्म
श्रेणी:जीवित मानिसहरू
श्रेणी:स्पेनी महिला नर्तकहरू
श्रेणी:स्पेनी महिला मोडलहरू
श्रेणी:स्पेनी चलचित्र अभिनेत्रीहरू
श्रेणी:स्पेनी टेलिभिजन अभिनेत्रीहरू
श्रेणी:स्पेनी टेलिभिजन प्रस्तुतकर्ताहरू
श्रेणी:स्पेनी आवाज अभिनेत्रीहरू
श्रेणी:एकेडेमी पुरस्कार विजेताहरू